CELEX: 32019D1861
Language: el
Date: 2019-10-31 00:00:00
Title: Εκτελεστική απόφαση (ΕΕ) 2019/1861 της Επιτροπής της 31ης Οκτωβρίου 2019 για την τροποποίηση της εκτελεστικής απόφασης (ΕΕ) 2016/587, ώστε να διευκρινιστεί αν το πεδίο εφαρμογής της εν λόγω εκτελεστικής απόφασης περιλαμβάνει τον εξωτερικό φωτισμό LED που είναι τοποθετημένος σε ορισμένα μη εξωτερικά φορτιζόμενα υβριδικά ηλεκτρικά οχήματα κατηγορίας M1 (NOVC-HEV) (Κείμενο που παρουσιάζει ενδιαφέρον για τον ΕΟΧ)

7.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 286/15
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1861 ΤΗΣ ΕΠΙΤΡΟΠΗΣ
         της 31ης Οκτωβρίου 2019
         για την τροποποίηση της εκτελεστικής απόφασης (ΕΕ) 2016/587, ώστε να διευκρινιστεί αν το πεδίο εφαρμογής της εν λόγω εκτελεστικής απόφασης περιλαμβάνει τον εξωτερικό φωτισμό LED που είναι τοποθετημένος σε ορισμένα μη εξωτερικά φορτιζόμενα υβριδικά ηλεκτρικά οχήματα κατηγορίας M1 (NOVC-HEV)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 12 παράγραφος 4,
         Εκτιμώντας τα ακόλουθα:
         
                     (1)
                  
                  
                     Η Επιτροπή ενέκρινε μεθοδολογία δοκιμών για τον προσδιορισμό της εξοικονόμησης εκπομπών CO2 από τον εξωτερικό φωτισμό LED που είναι τοποθετημένος σε οχήματα της κατηγορίας Μ1 στις 14 Απριλίου 2016, με την εκτελεστική απόφαση (ΕΕ) 2016/587 της Επιτροπής (2).
                  
               
                     (2)
                  
                  
                     Οι κατασκευαστές Audi AG, Bayerische Motoren Werke AG, Ford-Werke GmbH, Hyundai Motor Europe Technical Center GmbH, Jaguar Land Rover LTD, Volkswagen AG, FCA Italy S.p.A., Automobiles Citroën Automobiles Peugeot PSA Automobiles SA, Opel Automobile GmbH – PSA και Renault SA (οι «αιτούντες») υπέβαλαν, στις 17 Δεκεμβρίου 2018, αίτηση να διευκρινιστεί αν το πεδίο εφαρμογής της εν λόγω εκτελεστικής απόφασης περιλαμβάνει τον εξωτερικό φωτισμό LED που είναι τοποθετημένος σε μη εξωτερικά φορτιζόμενα υβριδικά ηλεκτρικά οχήματα κατηγορίας M1 (NOVC-HEV) τα οποία πληρούν τους όρους του σημείου 3 της παραγράφου 5.3.2 του παραρτήματος 8 του κανονισμού αριθ. 101 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) (3) (κανονισμός ΟΕΕ/ΗΕ αριθ. 101).
                  
               
                     (3)
                  
                  
                     Η Επιτροπή αξιολόγησε την αίτηση σύμφωνα με το άρθρο 12 του κανονισμού (ΕΚ) αριθ. 443/2009, τον εκτελεστικό κανονισμό (ΕΕ) αριθ. 725/2011 της Επιτροπής (4) και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009. Διαπίστωσε ότι, με βάση τα δεδομένα μέτρησης που παρείχαν οι αιτούντες, η μεθοδολογία δοκιμών που καθορίζεται στην εκτελεστική απόφαση (ΕΕ) 2016/587 θα πρέπει να θεωρηθεί κατάλληλη για τον προσδιορισμό της εξοικονόμησης εκπομπών CO2 από τον φωτισμό LED που είναι τοποθετημένος σε οχήματα της εν λόγω ειδικής κατηγορίας οχημάτων, των NOVC-HEV.
                  
               
                     (4)
                  
                  
                     Ως εκ τούτου, ενδείκνυται να διευκρινιστεί ότι, για τις νέες αιτήσεις πιστοποίησης εξοικονόμησης εκπομπών CO2 που θα υποβληθούν μετά την έναρξη ισχύος της παρούσας απόφασης, το πεδίο εφαρμογής της εκτελεστικής απόφασης (ΕΕ) 2016/587 καλύπτει τα οχήματα κατηγορίας M1 με κινητήρα εσωτερικής καύσης και τα NOVC-HEV που πληρούν τους όρους του σημείου 3 της παραγράφου 5.3.2 του παραρτήματος 8 του κανονισμού ΟΕΕ/ΗΕ αριθ. 101.
                  
               
                     (5)
                  
                  
                     Επομένως, η εκτελεστική απόφαση (ΕΕ) 2016/587 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποίηση
            Το εισαγωγικό εδάφιο της παραγράφου 1 του άρθρου 2 της εκτελεστικής απόφασης (ΕΕ) 2016/587 αντικαθίσταται από το ακόλουθο κείμενο:
            
               
                  «1.   Ο κατασκευαστής μπορεί να υποβάλει αίτηση για πιστοποίηση της εξοικονόμησης εκπομπών CO2 από ένα ή περισσότερα στοιχεία εξωτερικού φωτισμού LED που προορίζονται για χρήση σε οχήματα της κατηγορίας M1 με κινητήρα εσωτερικής καύσης ή σε μη εξωτερικά φορτιζόμενα υβριδικά ηλεκτρικά οχήματα κατηγορίας M1 (NOVC-HEV) που πληρούν τους όρους του σημείου 3 της παραγράφου 5.3.2 του παραρτήματος 8 του κανονισμού αριθ. 101 της Οικονομικής Επιτροπής των Ηνωμένων Εθνών για την Ευρώπη, υπό την προϋπόθεση ότι τα οχήματα είναι εξοπλισμένα με ένα ή περισσότερα στοιχεία LED για τα ακόλουθα είδη φωτισμού:».
               
            
         
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            Το άρθρο 1 εφαρμόζεται στις αιτήσεις πιστοποίησης που υποβάλλονται σύμφωνα με το άρθρο 11 του εκτελεστικού κανονισμού (ΕΕ) αριθ. 725/2011 μετά την έναρξη ισχύος της παρούσας απόφασης.
         
         
            Βρυξέλλες, 31 Οκτωβρίου 2019.
            
               
                  Για την Επιτροπή
               
               Miguel ARIAS CAÑETE
               
                  Μέλος της Επιτροπής
               
            
         
         
            (1)  ΕΕ L 140 της 5.6.2009, σ. 1.
         
            (2)  Εκτελεστική απόφαση (ΕΕ) 2016/587 της Επιτροπής, της 14ης Απριλίου 2016, για την έγκριση της τεχνολογίας που χρησιμοποιείται σε αποδοτικό εξωτερικό φωτισμό οχήματος με χρήση φωτοδιόδων ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 101 της 16.4.2016, σ. 17).
         
            (3)  Κανονισμός αριθ. 101 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση επιβατικών αυτοκινήτων εξοπλισμένων αποκλειστικά με κινητήρα εσωτερικής καύσης ή υβριδικού ηλεκτρικού συστήματος κίνησης όσον αφορά τη μέτρηση των εκπομπών διοξειδίου του άνθρακα και κατανάλωσης καυσίμου και/ή τη μέτρηση της κατανάλωσης ηλεκτρικής ενέργειας και της ηλεκτρικής αυτονομίας, καθώς και οχημάτων κατηγοριών Μ 1 και Ν 1 εξοπλισμένων αποκλειστικά με ηλεκτρικό σύστημα κίνησης όσον αφορά τη μέτρηση της κατανάλωσης ηλεκτρικής ενέργειας και της ηλεκτρικής αυτονομίας (ΕΕ L 138 της 26.5.2012, σ. 1).
         
            (4)  Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO 2 από επιβατικά οχήματα κατ’ εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 194 της 26.7.2011, σ. 19).